ประจำเดือนมาล่าช้า 2-3 วัน พอวันนี้มาเป็นสีแดง พอตกเย็นก็เป็นสีน้ำตาลช็อกโกแลต เต็มแผ่นผ้าอนามัย อยากทราบว่าผิดปกติไหมคะ จนตอนนี้ก็ไม่มีออกมาแล้วค่ะ
สวัสดีค่ะ หากปกติมีประจำเดือนมานาน 2-7 วัน แต่ในครั้งนี้ ประจำเดือนมาแค่ 1 วัน เลือดดังกล่าวอาจไม่ใช่ประจำเดือน แต่อาจเกิดจากสาเหตุต่างๆ เช่น- เป็นเลือดล้างหน้าเด็ก ซึ่งเป็นอาการแรกของการตั้งครรภ์ โดยจะเกิดหลังจากวันที่มีการปฏิสนธิไปประมาณ 6-12 วัน เลือดที่ออกจะมีปริมาณไม่มาก และมาเพียงแค่ 1 วัน- มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้- ผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ- มีความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะมีเลือดออกผิดปกติมาอีกเรื่อยๆหากหลังจากวันนี้ ได้มีเลือดออกมาอีก แต่มาไม่นานเกิน 7 วัน ไม่มีปวดท้องน้อยที่รุนแรง ไม่มีตกขาวที่ผิดปกติร่วม เลือดดังกล่าวก็น่าจะเป็นประจำเดือน แต่หากมาเพียง 1 วันแล้วหายไป หรือมีปวดท้องน้อยมากร่วมด้วย แนะนำควรตรวจหาการตั้งครรภ์ดูค่ะ หากตรวจไม่พบ ก็น่าจะเป็นประจำเดือนได้ ทั้งนี้ การที่มีปริมาณเลือดประจำเดือนน้อย อาจเกิดจากหลายสาเหตุ เช่น มีความเครียด ออกกำลังกายมากไป มีน้ำหนักลด มีภาวะโลหิตจาง เป็นต้น